原文テキストについてはガリア戦記/注解編#原文テキストを参照。  37.   1Haec eodem tempore Caesari mandata referebantur et legati ab Haeduis et a Treveris veniebant :    2Haedui questum, quod Harudes qui nuper in Galliam transportati essent, fines eorum popularentur ;    sese ne obsidibus quidem datis pacem Ariovisti redimere potuisse ;    3Treveri autem, pagos centum Sueborum ad ripas Rheni consedisse qui Rhenum transire conarentur ;    his praeesse Nasuam et Cimberium fratres.    4quibus rebus Caesar vehementer commotus maturandum sibi existimavit, ne si nova manus Sueborum cum veteribus copiis Ariovisti se coniunxisset, minus facile resisti posset.    5itaque re frumentaria, quam celerrime potuit, comparata magnis itineribus ad Ariovistum contendit.  
----
テキスト引用についての注記
整形テキストについてはガリア戦記/注解編#凡例を参照。  XXXVII.   
①Haec eōdem tempore Caesarī mandāta referēbantur et lēgātī ab Haeduīs et ā Trēverīs veniēbant :    ②Haeduī questum, quod Harūdēs, quī nūper in Galliam trānsportātī essent, fīnēs eōrum populārentur ;    sēsē nē obsidibus quidem datīs pācem Ariovistī redimere potuisse ;    ③Trēverī autem, pāgōs centum Suēbōrum ad rīpās Rhēnī cōnsēdisse, quī Rhēnum trānsīre cōnārentur ;    hīs praeesse Nasuam et Cimberium frātrēs.    ④Quibus rēbus Caesar vehementer commōtus mātūrandum sibi exīstimāvit, nē sī nova manus Suēbōrum cum veteribus cōpiīs Ariovistī sēsē coniūnxisset, minus facile resistī posset.    ⑤Itaque rē frūmentāriā, quam celerrimē potuit, comparātā magnīs itineribus ad Ariovistum contendit.  
語釈